Pored svih opravdanih briga oko SIDE i ptičje gripe –
o tome ćemo čuti od
briljantnog dr. Brillianta kasnije danas –
želim pričati o drugim pandemijama, kao što su
krvožilne bolesti, dijabetes, hipertenzija –
koje je u potpunosti moguće spriječiti
kod najmanje 95 posto ljudi,
samo promjenom prehrane i životnog stila.
Događa se
globalna pojava bolesti,
ljudi počinju jesti kao mi, živjeti kao mi, i
umirati kao mi. U jednoj generaciji, na primjer,
Azija je s jedne od najnižih stopa
srčanih bolesti, pretilosti i dijabetesa došla na
jednu od najviših. A u Africi, krvožilne bolesti
izjednačile su se sa smrtnošću od HIV-a i SIDE
u većini zemalja.
Imamo važnu priliku
napraviti promjenu koja može
utjecati na živote doslovno milijuna ljudi,
i prakticirati preventivnu medicinu na globalnoj
razini.
Bolesti srca i krvnih žila još uvijek ubijaju više
ljudi – ne samo u ovoj zemlji, nego i širom
svijeta – nego sve ostalo zajedno, a ipak
ih je moguće spriječiti kod gotovo svakoga.
Ne samo da se mogu spriječiti, nego i
preokrenuti. I u proteklih 29 godina,
uspjeli smo pokazati kako jednostavnom promjenom
prehrane i životnog stila; koristili smo visokotehnološke,
skupe, profinjene mjere kako bismo dokazali
kako moćne mogu biti ove jednostavne i jeftine
intervencije. Poput kvantitativne
arteriografije, prije i poslije godinu dana,
i PET snimki srca.
Prije nekoliko mjeseci smo dokazali – objavili smo
prvu studiju koja pokazuje kako možete zaustaviti ili
preokrenuti napredak raka prostate
promjenom prehrane i životnog stila i 70 postotno
smanjenje rasta tumora ili zaustavljanje
rasta tumora, u usporedbi sa samo 9% u
kontroliranoj skupini.
Na MRI i MR spektroskopskoj slici ovdje,
aktivnost raka prostate označena je crveno –
možete vidjeti kako se smanjuje nakon godinu dana.
Postoji i epidemija pretilosti. Dvije trećine
odraslih i 15 posto djece. Ono što me brine je
da se dijabetes povećao za 70 posto
u proteklih 10 godina, i ovo će možda biti prva
generacija u kojoj naša djeca imaju kraći životni
vijek od nas. To je veoma loše,
ali se može spriječiti.
Ovo nisu izborni rezultati, ovo su
ljudi – broj ljudi koji su pretili,
po državama, počevši u ’85, ’86, ’87 – ovo je sa
CDC web stranice – ’88, ’89, ’90, ’91 – dobivamo
i novu kategoriju – ’92, ’93, ’94, ’95, ’96,
’98, ’99, 2000., 2001. – pogoršava se.
Kao da involuiramo.
Što možemo učiniti u vezi s tim? Znate,
prehrana koja može preokrenuti srčane bolesti
i rak je azijska prehrana.
Ali ljudi u Aziji počinju jesti kao mi,
i zato postaju bolesni
kao mi.
Radio sam sa mnogo velikih proizvođača hrane.
Oni konzumaciju zdravije hrane mogu učiniti
zabavnim, seksi, modernim, hrskavim i dostupnim –
ja predsjedavam savjetodavnim odborima McDonaldsa,
PepsiCo, ConAgra, Safeway i uskoro
Del Monte, i oni uviđaju da je to dobar
posao.
Salate koje vidite u McDonaldsu rezultat su
tog rada – imat će i azijsku salatu.
Pepsi ima dvije trećine rasta prihoda
zbog bolje hrane.
Ako možemo učiniti to, možemo osloboditi
sredstva za kupovinu lijekova koji su stvarno potrebni
za liječenje SIDE i HIV-a i malarije
i za sprječavanje ptičje gripe. Hvala.